พระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่ตำบลโคกโคเฒ่า อำเภอเมืองสุพรรณบุรี จังหวัดสุพรรณบุรี พ.ศ. 2534
พระราชกฤษฎีกา
พระราชกฤษฎีกา
ถอนสภาพการเป็นสาธารณสมบัติของแผ่นดิน
ที่ใช้เพื่อประโยชน์ของแผ่นดินโดยเฉพาะของที่ราชพัสดุ
ในท้องที่ตำบลโคกโคเฒ่า
อำเภอเมืองสุพรรณบุรี จังหวัดสุพรรณบุรี
พ.ศ. ๒๕๓๔
 

ภูมิพลอดุลยเดช ป.ร.
ให้ไว้ ณ วันที่ ๒๙ ธันวาคม พ.ศ. ๒๕๓๔
เป็นปีที่ ๔๖ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ
ในท้องที่ตำบลโคกโคเฒ่า อำเภอเมืองสุพรรณบุรีจังหวัดสุพรรณบุรี

อาศัยอำนาจตามความในมาตรา ๑๗๕
ของรัฐธรรมนูญแห่งราชอาณาจักรไทย และมาตรา ๙ แห่งพระราชบัญญัติที่ราชพัสดุ พ.ศ. ๒๕๑๘
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ
ในท้องที่ตำบลโคกโคเฒ่า อำเภอเมืองสุพรรณบุรี จังหวัดสุพรรณบุรี พ.ศ. ๒๕๓๔

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้ถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ
แปลงหมายเลขทะเบียนที่ สพ. ๖๐๒ เนื้อที่ประมาณ ๓
ไร่ ในท้องที่ตำบลโคกโคเฒ่า อำเภอเมืองสุพรรณบุรี จังหวัดสุพรรณบุรี
ภายในแนวเขตตามแผนที่ท้ายพระราชกฤษฎีกานี้
มาตรา ๔
ให้รัฐมนตรีว่าการกระทรวงการคลังรักษาการตามพระราชกฤษฎีกานี้

ผู้รับสนองพระบรมราชโองการ
พลตำรวจเอก เภา สารสิน
รองนายกรัฐมนตรี
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
เนื่องจากที่ราชพัสดุ แปลงหมายเลขทะเบียนที่ สพ. ๖๐๒
เนื้อที่ประมาณ ๓ ไร่ ในท้องที่ตำบลโคกโคเฒ่า อำเภอเมืองสุพรรณบุรี
จังหวัดสุพรรณบุรี
มีสภาพเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
และอยู่ในความครอบครองดูแลและใช้ประโยชน์ในราชการของสำนักงานคณะกรรมการการประถมศึกษาแห่งชาติ
กระทรวงศึกษาธิการ แต่โดยที่ในปัจจุบันที่ราชพัสดุแปลงดังกล่าว
สำนักงานคณะกรรมการการประถมศึกษาแห่งชาติ กระทรวงศึกษาธิการ
ได้เลิกใช้เพื่อประโยชน์ของแผ่นดินโดยเฉพาะและไม่ประสงค์จะสงวนไว้ใช้เพื่อประโยชน์เช่นนั้นอีกต่อไป
และวัดหน่อสุวรรณ จังหวัดสุพรรณบุรี
ได้ขอใช้ประโยชน์ในที่ดินดังกล่าวเพื่อกิจการศาสนา โดยจัดหาที่ดินแปลงอื่นในจำนวนเนื้อที่เท่ากันมาแลกเปลี่ยน
สมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุแปลงดังกล่าวตามมาตรา
๙ แห่งพระราชบัญญัติที่ราชพัสดุ พ.ศ. ๒๕๑๘
เพื่อดำเนินการโอนกรรมสิทธิ์ที่ดินดังกล่าวให้แก่วัดหน่อสุวรรณ จังหวัดสุพรรณบุรี
ต่อไป จึงจำเป็นต้องตราพระราชกฤษฎีกานี้
พรพิมล/พิมพ์
๑๐ กันยายน ๒๕๔๖
นวพร/ศุภสรณ์ แก้ไข
๑๕ กันยายน ๒๕๔๖
B+A+C

[๑] รก.๒๕๓๔/๒๔๕/๘๐พ/๓๑ ธันวาคม ๒๕๓๔